text: एनबीसी ने पांच अज्ञात अमेरिकी अधिकारियों के हवाले से बताया है कि हालिया महीनों में नॉर्थ कोरिया ने परमाणु हथियारों के लिए यूरेनियम का उत्पादन बढ़ा दिया है। यह उस वक्त भी हो रहा था जब वह पूर्ण निरस्त्रीकरण के मुद्दे पर अमेरिका से बातचीत की कूटनीतिक तैयारी कर रहा था। रिपोर्ट ने अमेरिकी अधिकारियों के हवाले से बताया है कि योंगब्योन के न्यूक्लियर फ्यूल प्रॉडक्शन सुविधा के अलावा नॉर्थ कोरिया के पास एक से अधिक गोपनीय न्यूक्लियर साइट हैं।